এবার ছেলে ধরা সন্দেহে ৪ যুবককে গণপিটুনি দিয়ে তাদের পিকআপ ভ্যানে আগুন দিয়েছে স্থানীয়রা।
সোমবার (২২ জুলাই) বিকেলে এ ঘটনা ঘটেছে বগুড়ার গাবতলীতে। এ সময় পরিস্থিতি নিয়ন্ত্রণে আনতে লাঠিচার্জ করে ছত্রভঙ্গ করে দেয় পুলিশ। একই সাথে আটক করা হয় অভিযুক্ত ১৫ জনকে।
জানা যায়, গণপিটুনির শিকার ওই ৪জন যুবক দুর্গাহাটা মাদরাসা ও ইউনিয়ন পরিষদের পূর্বপার্শ্বে একটি কেজি স্কুলের সামনে ঘোরাঘুরি করছিল। স্থানীয় লোকজন জিজ্ঞাসাবাদ করলে তারা এলোমেলো কথা বলে। তখন লোকজন ওই ৪জন যুবককে ছেলে ধরা সন্দেহে মারপিট শুরু করে। মুহূর্তে শতশত উৎসুক জনতার সমাগম ঘটে। একপর্যায়ে স্থানীয় জনতা তাদের ব্যবহৃত পিকআপ ভ্যান আগুনে পুড়িয়ে দেয়।
সংবাদ পেয়ে স্থানীয় চেয়ারম্যান আব্দুল মতিন মিঠু ওই ৪জন যুবককে উদ্ধার করে ইউনিয়ন পরিষদের রুমে আটক করে রাখে। পরে পুলিশের কাছে তাদের হস্তান্তর করা হয়।
গণপিটুনির শিকার চার যুবক হলেন- গাবতলীর মহিষাবান ইউনিয়নের কর্ণিপাড়া গ্রামের হযরত আলী প্রাং এর ছেলে ফাহিম প্রাং (২৪), পারধুনট মধ্যপাড়া গ্রামের আ. রশিদের ছেলে লুৎফর রহমান (৩৫), ধুনট জোড়শিমুল গ্রামের নজির হোসেনের ছেলে দুলাল হোসেন (২২) ও তার ভাই নিয়ামুল হোসেন (৩৬)।
রোটারি ফাউন্ডেশন দুস্থ মানুষের জন্য ১৩০ কোটি মার্কিন ডলার তহবিল সংগ্রহ করেছে
রাজধানীতে ৬০ টাকা কেজি পেঁয়াজ